МИЛИНКО ШАРАНОВИЋ

А

кадемик проф. др Милинко Шарановић ро­ђен је 14. октобра 1929. у селу Пот­крај код Даниловграда, гдје је завршио основну шко­­лу. Шко­­ловање је прекинуо у току Другог свјет­ског ра­та због учешћа у НОБ-у (од 1943). Сред­њу (елек­тро­техничку) школу завршио је у Ти­то­­граду. На Елек­тро­тех­нич­ком факултету у Бео­граду (Одсјек за енер­­­гетику) дипломирао је 1956, а док­торирао 1970. го­дине. По завршетку факултета ра­дио је, до 1963. го­д­и­не, у Заједници електро­при­вреде Црне Горе. Био је руководилац службе за сту­дије и изградњу, а за­тим технички директор.

На Техничком факултету у Титограду биран је за доцента (1963), ван­редног професора (1970) и редовног (1978) за предмет Осно­­ви елек­тро­тех­нике. Ради усавршавања, боравио је више мјесеци у ино­стран­ству. У три наврата био је продекан, а потом и декан (1971–1973) Тех­нич­ког факул­тета. Обављао је функцију проректора (1976–1980) и ректора (1982–1986) Универзитета „Вељко Влаховић” у Титограду. Као ректор, раз­вио је сарадњу са универзитетима: Ломоносов у Москви, у Барију, у Карлсруеу и у Ростову на Дону. Био је предсједник Предсједништва Заједнице уни­вер­зи­тета Ју­го­сла­ви­је (ЗУЈ) и члан Сталног комитета конференције ректора Евро­пе, када је добио Пла­­ке­ту и повеље ЗУЈ-а. Као представник ЗУЈ-а, био је члан Савезног коми­тета за науку, технологију и информатику.

Одликован је Орденом рада са златним вијенцем (1969) и Орденом Ре­пу­блике са сребрним вијенцем (1978), а добитник је и златне плакете „Борис Кид­­рич” (1962) и плакете „Никола Тесла” (1985).

За ванредног члана Црногорске академије наука и умјетности из­абран је 1. марта 1985, а за редовног 19. новембра 1993. године. Био је сек­ре­тар Одје­ље­ња природних наука (1985–1995), генерални сек­ретар (1995–2001) и пот­пред­сјед­ник Академије (2002). Редовни је члан Инжењерске ака­де­мије Југо­славије од њеног оснивања, 1998. године. За ин­о­страног члана Ака­демије наука и ум­јет­ности Републике Српске изабран је 21. јуна 2004. године.

Жи­ви у Подгорици.

Предмет његовог научног интересовања је теоријска електромагнетика. По­себно су значајна његова истраживања у области развоја елек­тро­ен­ер­ге­ти­ке, како Црне Горе тако и Југославије (*Енергетски потенцијали Црне Горе и мо­гућности коришћења*, *Развој основне 380 kV мреже Југославије* и *Страт­е­г­ија развоја енергетике Југославије до 2050. године*). Учествовао је у раз­ли­чи­тим пројектима из области електроенергетике Црне Горе и Југославије.

Најважнији радови: *O suštini fizičkih teorija Faradeja i Maksvela*,Beograd1971; *Osnovi elektrotehnike – elektrokinetika* (коаутор), Titograd 1972; *Osnovi elektrotehnike II – linearna električna kola*, Titograd 1980, Никшић 1991; *Osnovi elektrotehnike I – električno i magnetsko polje*, Titograd 1982, 1990; *Одабрани ра­до­ви*, Подгорица2003; *Hidroenergetski potencijali Crne Gore* (коаутор), Pod­go­rica 2007; *Vodni potencijali Crne Gore* (коаутор), Podgorica 2010.